b"\n_START_ARTICLE_\nCannibal Corpse\n_START_PARAGRAPH_\nCannibal Corpse so ameri\xc5\xa1ka metal skupina, ki ustvarja v slogu Death Metal, Brutal Death Metal. Oblikovana je bila leta 1988 v Buffalo, New York. Skupina je izdala trinajst studijskih albumov, eno zbirko albumov in en album v \xc5\xbeivo. Znani so po nasprotujo\xc4\x8dih in skrajno grobih besedilih in slogu. So ena najuspe\xc5\xa1nej\xc5\xa1ih death metal skupin, prodali so preko milijon plo\xc5\xa1\xc4\x8d vklju\xc4\x8dno 558,929 v ZDA, brez kakr\xc5\xa1nekoli televizijske ali radijske predstavitve plo\xc5\xa1\xc4\x8d in tako so postali ena najuspe\xc5\xa1nej\xc5\xa1ih in najbolj prodajanih death metal skupin na svetu. Kratko vlogo so dobili v filmu Ace Ventura in Pet Detective, saj so najljub\xc5\xa1a skupina igralca Jima Carreya.\n_START_SECTION_\nZgodovina\n_START_PARAGRAPH_\nNa Cannibal Corpse so vplivale thrash metal skupine kot Slayer, Anthrax, Kreator, Sodom in druge death metal skupine kot so Morbid Angel, Autopsy, Death in Obituary. Znani so po nasprotujo\xc4\x8dih in skrajno grobih besedilih in slogu. Skupina Cannibal Corpse je bila ustvarjena iz prej\xc5\xa1njih \xc4\x8dlanov Buffalskih death metal skupin, Beyond Death (Webster, Owen), Leviathan (Barnes) in Tirant Sin (Barnes, Rusay, Mazurkiewicz). Skupina je igrala njihov prvi nastop v Buffalo's River Rock Cafe v aprilu 1989, kmalu po snemanju demo albuma, ki je vseboval 5 pesmi. Znotraj prvega leta nastopanja je skupina podpisala pogodbo z Metal Blade Records, in tako so avgusta 1990 izdali svoj prvi studijski album Eaten Back To Life. Skupina je skoz leta imela veliko sprememb. V letu 1993 je skupina na\xc5\xa1la kitarista Boba Rusaya, ki je pozneje bil odpu\xc5\xa1\xc4\x8den (zatem je postal in\xc5\xa1truktor golfa) in kon\xc4\x8dno ga je nadomestil kitarist Malevolent Creation Rob Barrett. V letu 1995 je pevec Chris Barnes bil odpu\xc5\xa1\xc4\x8den iz skupine in (postal je \xc4\x8dlan od skupine Six Feet Under in pozneje Torture Killer), nadomestil ga je pevec od skupine Monstrosity George \xc2\xbbCorpsegrinder\xc2\xab Fisher. V letu 1997 je Barret, ki je nadomestil Rusaya zapustil skupino in se je pridru\xc5\xbeil svoji stari skupini Malevolent Creation. Po tem ko je Barret od\xc5\xa1el ga je nadomestil kitarist Pat O\xe2\x80\x99Brien, ki je se je pojavil na njihovem Gallery of Suicide, ki je bil izdan leta 1998. Kitarist Jack Owen je zapustil Cannibal Corpse v letu 2004, da bi lahko pre\xc5\xbeivel ve\xc4\x8d \xc4\x8dasa s svojo drugo skupino Adrift. Pridru\xc5\xbeil se je Deicide v letu 2005. Jeremy Turner iz Origin ga je nadomestil kot drugega kitarista leta 2004 na turi Tour of the Wretched. Barrett se je nazaj pridru\xc5\xbeil skupini leta 2005 in igral je na albumu Kill, ki je bil izdan marca 2006. Pisanje besedil za naslednji album se je pri\xc4\x8delo v novembru 2007, kot je rekel basist Alex Webster v intervjuju. Evisceration Plague je enajsti studijski album od Cannibal Corpse. Izdan je bil 3. februarja 2009."